Na osnovu člana 189 Zakona o lokalnoj samoupravi (“Sl. list CG”, br. 2/18, 34/19, 38/20, 50/22, 84/22, 81/25 i 98/25), člana 56 i 148 Statuta opštine Rožaje (“Sl. list CG-opštinski propisi”, br. 38/18 i 16/21), Skupština opštine Rožaje, na sjednici održanoj dana 24.12.2025. godine, donijela je

**ODLUKU**

**o bratimljenu Opštine Rožaje sa Gradskom opštinom Umraniye u Istanbulu, Republika Turska**

**Član 1**

Izražavajući obostranu želju Opštine Rožaje i Gradske opštine Umraniye u Istanbulu, Republika Turska, za razvijanje svestrane saradnje i prijateljskih veza, Opština Rožaje donošenjem ove Odluke bratimi se sa Gradskom opštinom Umraniye u Istanbulu, Republika Turska.

Saradnja će se realizovati na temeljima uzajamnog povjerenja, zajedničkim interesima i razmjeni resursa, sprovođenja zajedničkih aktivnosti i razvojnih projekata, privrednih i ekonomskih inicijativa, razmjeni iskustava i znanja u vezi sa praksama lokalne samouprave, kao i saradnje u oblastima društvenih, kulturnih, umetničkih i sportskih aktivnosti kao i drugim oblastima koje budu od interesa za gradove koji se bratime.

**Član 2**

Opština Rožaje i Gradska opština Umraniye u Istanbulu, Republika Turska nakon donošenja ove Odluke potpisaće Sporazum o saradnji, u kojem će biti jasno utvrđeni okvir, ciljevi, obaveze i odgovornost obje strane.

**Član 3**

Ovlašćuje se predsjednik Opštine da potpiše Sporazum o saradnji – bratimljenju između Opštine Rožaje i Gradske opštine Umraniye u Istanbulu Republika Turska.

**Član 4**

Ova Odluka stupa na snagu danom objavljivanja u “Službenom listu Crne Gore - opštinski propisi".

Broj: 02-016/25-436

Rožaje, 25.12.2025. godine

SKUPŠTINA OPŠTINE ROŽAJE

Predsjednik Skupštine,

Almir Avdić, s. r.