Na osnovu člana 8 stav 2, a u vezi sa članovima 13 stav 1 Zakona o spomen-obilježjima („Službeni list Crne Gore“, br. 40/08, 40/11, 02/17) i člana 46 stav 2 Statuta Opštine Rožaje (“Sl. list CG-opštinski propisi”, br. 38/18 i 16/21), uz prethodnu pribavljenu saglasnost Ministarstva kulture i medija Crne Gore, rješenje br. UPI-13-041/24-327/4 od 03.11.2025.godine, Skupština opštine Rožaje, na sjednici održanoj dana 24.12.2025. godine, donijela je

**PROGRAM**

**PODIZANJA SPOMEN-OBILJEŽJA**

**U OPŠTINI ROŽAJE**

Ovim programom, u skladu sa Zakonom o spomen-obilježjima („Službeni list Crne Gore“, br. 40/08, 40/11, 02/17), utvrđuju se spomen-obilježja koja će se podići na teritoriji Opštine Rožaje, vrsta i način podizanja spomen- obilježja, opis simboličkog značenja kao i drugi elementi neophodni za sprovođenje Programa.

Spomen-obilježjima se shodno članu 1 navedenog zakona, trajno obilježavaju značajni događaji, čuvaju uspomene na istaknutu ličnost, njeguju ljudski ideali i kulturno – istorijske tradicije i odaje počast borcima za slobodu, civilnim žrtvama rata i masovnim stradanjima ljudi.

Spomen-obilježje je spomen-objekat koji izgledom, sadržajem, oznakama ili natpisom doprinosi trajnom očuvanju vrijednosti iz stava 2 ovog Programa.

Spomen-obilježjem smatra se i naziv javne ustanove, javnog preduzeća, naselja i javnog objekta (ulica, trg, put, park, česma i dr. ), ako simbolizuje vrijednosti iz člana 1 pomenutog zakona.

**I**

**Podizanje spomen-obilježja postavljanjem spomen-ploče civilnim žrtvama albanske nacionalnosti sa Kosova- stradalim tokom 1999. godine na rožajskom prostoru**

1. Zločin u Kaluđerskom lazu iz 1999. godine koji se dogodio na teritoriji opštine Rožaje ostao je jedan od tragičnih sjećanja iz novije istorije Crne Gore, uzrokovan djelovanjem pripadnika vojske SiCG. U prvoj polovini 1999. godine, sa svojstvom raseljenih lica, na prostoru od planinskog prevoja Mokre Gore, Kule, Štedima, Gornjeg Bukelja, Hajle, Donjeg Bukelja, pa do desne obale rijeke Ibar, smrtno je stradalo dvadeset jedno civilno lice albanske nacionalnosti porijeklom sa Kosova.

Naime, tadasnji pripadnici Vojske Jugoslavije (SCG) jedinica VP2393 (VP1310-Podgorički korpus, u daljem tekstu: Vojska) svojim djelovanjem u periodu od marta do juna 1999.g., na potezu planine Hajle i okolnih rožajskih sela: Besnik, Balotiće, Daciće, G.Bukelj, D, Bukelj i Kaludjerski Laz, bez stvarnog povoda -motivisani isključivo nacionalističkim razlozima neodgovornog ubijanja nevinih ljudi, vojničkim naoružanjem i ostalim oštrim predmetima lišili su života dolje navedene lica;

1. Sokol (ime oca: Zeka) Lajqi (12.03.1981 -18.04.1999 god.), rođen u mjestu Pepići-Rugova, učenik osmog razreda osnovne škole, ubijen oko 12 sati u mjestu Pas Haile dok se kao raseljeno lice kretao iz pravca Rugove prema Rožajama u društvu svog strica Ram Laiqi, i Ramine tašte Tone Husaj, koji su sa udaljenosti od oko 100m ubiijeni od strane jedinice Vojske Jugoslavije.

2. Ram (Alija) Laiqi (16.09.1945- 18.04.1999 god.) rođen u mjestu Pepići-Rugova i

3. Tone (Rama) Husaj (1929- 18.04.1999.god.) rođena u mjestu Mali Štupelj- Rugova stradali pod gore navedenim okolnostima.

Pripadnici tadašnje Vojske su potom istog dana u Kaludjerskom Lazu, bez ikakvog povoda bezrazložno otvorili mitraljesku i puščanu vatru na 52 lica koja su činila nenaoružanu kolonu žena, muškaraca i djece koja se kretala u zbjegu iz pravca Kule prema Rožajama, kada su života lišeni:

4. Milazim (Ćerim) Pelaj (25.07.1962 -18.04.1999.god.) iz Novog Sela kod Peći,

5. Redzep (Musa) Brahimaj (12.07.1948 -18.04.1999.god.) iz Novog Sela kod Peći,

6. Šerif (Musa) Brahimaj (22.08.1956- 18.04.1999.god.) rođen u Novom Selu u blizini Peć,

7. Mursel (Musa) Brahimaj (26.12.1951-18.04.1999.god.) iz Novog Sela.

8. Nemka (Mahmut)) Brahimaj-rodjena Demić (1930- 18.04.1999.god.) predhodno ranjena prilikom granatiranja Novog Sela, nepokretna i na nosilima stradala usled rafalne paljbe od strane pripadnika Vojske u mjestu Kaludjerski laz nadomak Rožaja.

9. Ramiz (Sadik) Brahimaj (25.07.1955-18.04.1999.god.) rodjen u Novom Selu je bježeći u koloni izbjeglica sa Kosova, uhvaćen na raskrsnici puteva Daciće-Gornji Bukelj- Kaludjerski Laz nadomak Rožaja, gdje su ga pripadnici Vojske odveli na nepoznatoj lokaciji prema planini Hajli, njegovo tijelo je 10.08.1999.god. nadjeno kod stočarskih bačija na planini Hajli.

10. Labinot (Beke) Kastrati (02.05.1985- 29.03.1999.god.) rodjen u selu Nabrdjane sa Kosova, imao status raseljenog lica sa boravkom u Rožajama, dana 29.03.1999.godine ugledavši kolonu izbjeglica sa Kosova, u trenutku dok im je nosio vodu na lokaciji (blizina mosta u Kaludjerskom Lazu) rafalnom paljbom iz vatrenog oružja koju su otvorili pripadnici Vojske, pogodjen je u glavu gdje je i preminuo. Labinot Kastrati je u trenutku stradanja imao 13 godina i 10 mjeseci, najmladja je žrtva od ukupnog broja stradalih civila albanske nacionalnosti na širem području Rožaja.

11. Selim (Madjun) Kelmendi (12.05.1968- 18.04.1999.god.) porijeklom iz mjesta Ćuške -Peć, dana 18.04.1999.god., bezrazložno je lišen života, ubijen u Gornjem Bukelju naznačenog dana. Njegovo tijelo je dana 23.04.1999.god., oko 13h u mjestu G.Bukelj našao mještanin Sokol Dacić.

12. Afrim (Selim) Džuraj (04.04.1970- 18.04.1999.god.) jedan od mnogobrojnih civila albanske nacionalnosti sa Kosova koji se nalazio u izbjegličkoj koloni u Kaludjerskom Lazu. Nakon što je prestala paljba od strane pripadnika Vojske, bježeći u namjeri da sebi spasi život našao se pored kuće mještanina Zenuna Dacića, pokucao je da potraži sklonište, vrata su mu medjutim otvorili pripadnici bataljona i nakon što su ga uvukli u kuću ustanovljeno je da je tučen i sa više metaka iz neposredne blizine ubijen. Njegovo tijelo je pronadjeno 22.04.1999.god. oko 16h.

13. Faruk (Brahim) Murati (28.03.1981- 13.04.1999.god.) rodjen u mjestu Treboviće-Peć, uhvaćem od strane pripadnika Vojske u mjestu Giljevo Polje nadomak Rožaja, navedenog dana je višestrukim ubodima oštrog predmeta i usmrćen.

14. Arif (Redža) Arifaj (26.05.1933 -20.05.1999.god) iz Donjeg Istoka, dana 20.05.1999.godine uhvaćen i lišen života (u mjestu Giljevo Polje) od strane pripadnika Vojske, utvrdjeno da je ubijen iz bliskog odstojanja oštrim bodežom sa višestrukim ubodima. U Rožaje došao mjesec dana prije svog stradanja kao stočar, rasporedjen u grupnom smještaju bivše fabrike papira Dekor u Rožajama, njegovo tijelo je pronadjeno dana 09.07.1999.god., od strane mještana sela.

15. Mehmet (Cena) Redžaj (26.08.1964- 21.05.1999.god.) iz Velike Jablanice- Peć, ubijen naznačenog datuma u mjestu Balotiće, njegovo tijelo je masakrirano, zatrpano lomom i potom zapaljeno. Leš sa posmrtnim ostacima pronašla rožajska policija, dok je njegovoj identifikaciji pomogao njegov sin Enver Arifaj.

16. Ajet (Cena) Redžaj (30.10.1967- 21.05.1999.god.) iz Velike Jablanice-Peć, ubijen na istom mjestu istog datuma kao i njegov brat Mehmet Redzaj. Masakriran, zatrpan lomom i zapaljen nedaleko od mjesta gdje je pronadjen i Mehmet Redzaj.

17. Hatem (Cena) Redzaj (18.05.1969 -21.05.1999.god.) iz Velike Jablanice-Peć, ubijen istog dana i na istom mjestu kao svoja braća Ajet i Mehmet Redzaj. Njegovo tijelo pronadjeno je 08.07.1999.god.

18. Musa (Mehmet) Redzaj (23.03.1934 – 23.06.1999.god.) iz Male Jablanice-Peć. Ubijen u mjestu Daciće dana 23.06.1999.god.

19. Arif (Halil) Hysenaj (18.06.1965- 26.03.1999.god.) porijeklom iz Istoka, sa statusom raseljenog lica bio smjesten u kolektivnom centru u mjestu Zeleni- Rožaje. Dana 12.05.1999.god.,u mjestu Giljevo Polje kod Rožaja biva uhvaćen od strane pripadnika Vojske, gdje je ubijen iz bliskog odstojanja vatrenim oružjem. Njegovo tijelo je dana 21.07.1999.godine pronadjeno na mjestu gdje je stradao.

20. Muhamet (Rustem) Bljakaj (13.03.1939 -18.05.1999.god.) iz Male jablanice kod Peći, stradao od strane pripadnika Vojske u mjesu Suha planina nedaleko od sela Besnik.

21. Sadik (Malush) Ramqaj (2105.1927- 21.05.1999.god.), uhapšen dana 14.04.1999.god., u zoni mjesta Police kod rožajskog sela Jablanica, kako je poznato sedam dana bio vezan za stablo gdje je usled izgladnjavanja i teškog zlostavljanja, sedmog dana i preminuo- najvjerovatnije 21.05.1999.god. Njegovo tijelo još uvijek nije pronadjeno.

Kako je od navedenog zločina prošlo nešto više od 25 godina a pravda nije zadovoljena čak ni djelimično, niti je porodicama pružena bilo kakva utjeha za stradanje svojih najmilijih, tako se u cilju ohrabrenja i afirmacije nadležnih institucija u svrhu rješavanja ovog nemilog događaja uključilo više civilnih i nevladinih udruženja iz države i regiona, kao i sami predstavnici izvršne vlasti. U konačnom, smatramo neophodnim i svrsishodnim podnošenje inicijative u cilju preduzimanju osnovnih koraka podizanja spomen-obilježja stradalim civilima albanske nacionalnosti, koji su bježeći iz svojih domova pokušali da utočiste pronađu u Crnoj Gori, tako ćemo kao društvo prezentovati svoj humani karakter, empatiju, osnažiti multikulturalni i mađureligijski duh po kojem smo prepoznati, a porodicama žrtava poslati jaku poruku da građanska Crna Gora žali za nevinim životima, i da će učiniti sve da na jedan dostojanstven način, kulturom sjećanja - pokazujući duboki pijetet prema žrtvama, podizanjem spomem-obilježja, trajno od zaborava sačuva ovaj nemili događaj.

1. Vrsta spomen-obilježja je podizanje spomen-obilježja postavljanjem spomen ploče izrađene od mermera, dimenzija 150 cm x 100 cm x 8cm.
2. Mjesto postavljanja spomen ploče je mjesto zvano Lazi mulinit, nedaleko od osnovne škole, katastarskih oznaka Pl. br. 62 KO Daciće, tj. pored ošrog zavoja puta Rožaje-Peć, gdje se odvajaju putevi prema Kaluđerskom lazu, Štedimu, Gornjem Bukelju, Hajli i Donjem Bukelju. Spomen ploča će biti postavljena na kamenoj strmini naspram raskrsnice odvajanja prethodno pomenutih puteva, pričvršćena za kamenu podlogu metalnim zakivkama.
3. Subjekt podizanja spomen-obilježja postavljanjem spomen-ploče civilnim žrtvama albanske nacionalnosti je Crnogorski komitet pravnika za zaštitu ljudskih prava (CKP).
4. Sredstva za podizanje i održavanje spomen-obilježja postavljanjem spomen-ploče civilnim žrtvama albanske nacionalnosti obezbjeđuje subjekt podizanja.
5. Rok za podizanje spomen-obilježja postavljanjem spomen-ploče civilnim žrtvama albanske nacionalnosti je kraj marta 2025. godine.
6. Tekst na spomen obilježju stoji na čeonoj strani iznad imena civilnih žrtava i ima sljedeću sadržinu:

U prvoj polovini 1999.god, na više lokacija ovoga prostora, djelovanjem pripadnika tadašnje vojske, smrtno je stradalo dvadeset i jedno civilno lice albanske nacionalnosti sa Kosova.

Da se takav zločin nikada nigdje ne ponovi

**II**

**Završne odredbe**

Ovaj Program stupa na snagu danom objavljivanja u “Službenom listu Crne Gore-opštinski propisi“.

Broj: 02-016/25- 438

Rožaje, 25.12.2025.godine

SKUPŠTINA OPŠTINE ROŽAJE

Predsjednik Skupštine,

Almir Avdić, s. r.