Na osnovu člana 158 stav 1 Zakona o audiovizuelnim medijskim uslugama (“Službeni list CG”, broj 54/24), člana 38 stav 1 tačka 22 Zakona o lokalnoj samoupravi („Službeni list CG“, broj 2/18, 34/19 i 38/20), i člana 46 stav 1 tačka 22 Statuta opštine Rožaje („Službeni list CG – opštinski propisi“, broj 38/18 i 16/21), Skupština opštine Rožaje na sjednici održanoj dana 24.12.2025. godine, **d o n i j e l a j e**

**ODLUKU**

o imenovanju člana Savjeta društva sa ograničenom odgovornošću Lokalni javni emiter „Radio televizija Rožaje“

**Član 1**

**IMENUJE SE Velida Hodžić,** za člana Savjeta društva sa ograničenom odgovornošću Lokalni javni emiter „Radio televizija Rožaje“.

**Član 2**

Mandat imenovanoj traje 5 (pet) godina.

**Član 3**

Ova Odluka stupa na snagu danom objavljivanja u „Službenom listu Crne Gore – Opštinski propisi“.

Broj:02-016/25-441

Rožaje, 25.12.2025.godine

**SKUPŠTINA OPŠTINE ROŽAJE**

Predsjednik Skupštine,

Almir Avdić, s. r.

**OBRAZLOŽENJE**

Članom 158 stav 1 Zakona o audiovizuelnim medijskim uslugama (“Službeni list CG”, broj 54/24), propisano je da je Skupština dužna da, u roku od 60 dana od dana dostavljanja liste kandidata i izvještaja o sprovedenom postupku donese odluku o imenovanju člana Savjeta.

Članom 38 stav 1 tačka 22 Zakona o lokalnoj samoupravi („Službeni list CG“, broj 2/18, 34/19,38/20 i 50/22) propisano je da Skupština imenuje i razrješava članove organa upravljanja javnih službi čiji je osnivač opština.

Članom 46 stav 1 tačka 22 Statuta opštine Rožaje („Sl. list CG – opštinski propisi“, broj 38/18 i 16/21) propisuje da Skupština imenuje i razrješava članove organa upravljanja javnih službi čiji je osnivač opština.

U skladu sa članom 53 Zakona o audiovizuelnim medijskim uslugama (“Službeni list CG”, broj 54/24), objavljen je Javni poziv ovlašćenim predlagačima za imenovanje člana Savjeta društva sa ograničenom odgovornošću Lokalni javni emiter „Radio televizija Rožaje“ br. 02-016/22-385 od 22.09.2025.godine. Javni poziv je bio objavljen u Dnevnom listu “Pobjeda”, putem Lokalnog javnog emitera “Radio televizija Rožaje” i na web sajtu opštine Rožaje [www.rozaje.me](http://www.rozaje.me), rok za podnošenje predloga bio je 45 dana.

Radno tijelo Skupštine, Odbor za izbor i imenovanja je u skladu sa stavom 1 člana 157 Zakona o audiovizuelnim medijskim uslugama (“Službeni list CG”, broj 54/24) objavilo Listu blagovremenih i potpunih predloga kandidata za člana Savjeta društva sa ograničenom odgovornošću Lokalni javni emiter „Radio televizija Rožaje“ br. 02-016/25-377 od 19.11.2025.godine. Podnešen je jedan predlog, od strane ovlašćenog predlagača NVU IKRE Rožaje predložena je Velida Hodžić. Lista je objavljena u Dnevnom listu “Pobjeda”, putem Lokalnog javnog emitera “Radio televizija Rožaje” i na web sajtu opštine Rožaje [www.rozaje.me](http://www.rozaje.me).

Odbora za izbor i imenovanja, u skladu sa članom 157 stav 2 Zakona o audiovizuelnim medijskim uslugama (“Službeni list CG”, broj 54/24) na sjednici održanoj dana 03.12.2025.godine, utvrdio je Predlog liste kandidata za člana Savjeta društva sa ograničenom odgovornošću Lokalni javni emiter „Radio televizija Rožaje“ po ovlašćenim predlagačima, broj 02-016/25-388. Predlog Velida Hodžić predložena od strane NVU IKRE Rožaje. Predloženi kandidat kao i ovlašćeni predlagač, ispunjavaju uslove propisane Zakonom o audiovizuelnim medijskim uslugama i Javnim pozivom ovlašćenim predlagačima za imenovanje člana Savjeta društva sa ograničenom odgovornošću Lokalni javni emiter „Radio televizija Rožaje“. Predlog liste za člana Savjeta društva sa ograničenom odgovornošću Lokalni javni emiter „ Radio televizija Rožaje“, po ovlašenim predlagačima sa obrazloženjem i izvještajem o sprovedenom postupku za imenovanje člana Savjeta dostavljen je Skupštini na razmatranje i odlučivanje. Time su se stekli uslovi za ispunjenje stava 1 člana 158 Zakona o audiovizuelnim medijskim uslugama, da je Skupština dužna da u roku od 60 dana od dana dostavljanja predloga liste i izvještaja o sprovedenom postupku donese odluku o imevanju člana Savjeta.

SLUŽBA ZA SKUPŠTINSKE POSLOVE